*****

ΚΑΝΟΝΙΣΜΟΣ (ΕΚΑΧ, ΕΟΚ, ΕΥΡΑΤΟΜ) αριθ. 3295/88 ΤΟΥ ΣΥΜΒΟΥΛΙΟΥ

της 24ης Οκτωβρίου 1988

για τη βελτίωση των διορθωτικών συντελεστών που εφαρμόζονται στη Δανία, τη Γερμανία, την Ελλάδα, την Ισπανία, τη Γαλλία, την Ιρλανδία, την Ιταλία, τις Κάτω Χώρες, το Ηνωμένο Βασίλειο και την Πορτογαλία στις αποδοχές και στις συντάξεις των υπαλλήλων και του λοιπού προσωπικού των Ευρωπαϊκών Κοινοτήτων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση του ενιαίου Συμβουλίου και της ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 2339/88 (2), και ιδίως τα άρθρα 64 και 82 του εν λόγω κανονισμού υπηρεσιακής κατάστασης καθώς και το άρθρο 20 πρώτο εδάφιο και το άρθρο 64 του εν λόγω καθεστώτος,

την απόφαση 81/1061/Ευρατόμ, ΕΚΑΧ, ΕΟΚ του Συμβουλίου της 15ης Δεκεμβρίου 1981 περί τροποποιήσεως του καθεστώτος προσαρμογής των αποδοχών των υπαλλήλων και του λοιπού προσωπικού των Κοινοτήτων (3), και ιδίως το σημείο ΙΙ.1.1 δεύτερο εδάφιο του παραρτήματός της,

την πρόταση της Επιτροπής, όπως την τροποποίησε,

Εκτιμώντας:

ότι η Στατιστική Υπηρεσία των Ευρωπαϊκών Κοινοτήτων επαλήθευσε τους διορθωτικούς συντελεστές, για το έτος 1985, σε όλα τα κράτη μέλη, σύμφωνα με τη μέθοδο προσαρμογής των αποδοχών των υπαλλήλων και του λοιπού προσωπικού των Ευρωπαϊκων Κοινοτήτων·

ότι η επαλήθευση αυτή έδειξε ότι υπάρχουν διαφορές ανάμεσα στους διορθωτικούς συντελεστές που εφαρμόζονται σε ορισμένες χώρες υπηρεσίας και σε εκείνους που προκύπτουν από την επαλήθευση·

ότι η αγοραστική δύναμη πρέπει να είναι ισοδύναμη στους διάφορους τόπους υπηρεσίας, σύμφωνα με το άρθρο 64 του κανονισμού υπηρεσιακής κατάστασης·

ότι πρέπει λοιπόν να τροποποιηθούν οι κανονισμοί που καθορίζουν, από την 1η Ιανουαρίου 1986, του διορθωτικούς συντελεστές που εφαρμόζονται στη Δανία, τη Γερμανία, την Ελλάδα, την Ισπανία, τη Γαλλία, την Ιρλανδία, την Ιταλία, τις Κάτω Χώρες, το Ηνωμένο Βασίλειο και την Πορτογαλία·

ότι, εξάλλου, η Στατιστική Υπηρεσία των Ευρωπαϊκών Κοινοτήτων προέβη σε έρευνα σε άλλους τόπους υπηρεσίας· ότι προέκυψε ότι η διαφορά μεταξύ του κόστους ζωής στο Culham και του κόστους ζωής στην πρωτεύουσα ήταν αισθητή και υπάρχουν αρκετοί υπάλληλοι που υπηρετούν εκεί· ότι παρόμοια κατάσταση προέκυψε και για το Βερολίνο· ότι πρέπει, επομένως, να υπολογιστούν οι νέοι διορθωτικοί συντελεστές για το Culham και το Βερολίνο από την 1η Ιουλίου 1987·

ότι, για ορισμένους τόπους υπηρεσίας όπου οι διορθωτικοί συντελεστές βρίσκονται σε πτώση σε σχέση με εκείνους που θα ισχύουν κατά τη στιγμή που ο παρών κανονισμός θα παράγει αποτελέσματα για πρώτη φορά, πρέπει να προβλεφθεί κλιμακωτή εφαρμογή καταλογίζοντας την πτώση αυτή στις αυξήσεις που τυχόν θα γίνουν αργότερα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Με ισχύ από την 1η Ιανουαρίου 1986, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν σε έναν από τους παρακάτω τόπους, καθορίζονται ως εξής:

Δανία 127,4

Γερμανία 100,6

Ελλάδα 90,5

Ισπανία 89,5

Γαλλία 115,3

Ιρλανδία 106,0

Ιταλία (εκτός από το Βαρέζε) 105,1

Βαρέζε 102,6

Κάτω Χώρες 93,3

Ηνωμένο Βασίλειο 119,5

Πορτογαλία 81,1

2. Με ισχύ από τις 16 Μαΐου 1986, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετούν στην παρακάτω χώρα, καθορίζεται ως εξής:

Ελλάδα 101,4

3. Με ισχύ από την 1η Ιουλίου 1986, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν σε έναν από τους παρακάτω τόπους, καθορίζονται ως εξής:

Δανία 126,4

Γερμανία 99,3

Ελλάδα 67,6

Ισπανία 83,2

Γαλλία 110,6

Ιρλανδία 105,5

Ιταλία (εκτός από το Βαρέζε) 99,4

Βαρέζε 99,0

Κάτω Χώρες 91,9

Ηνωμένο Βασίλειο 101,8

Πορτογαλία 70,6

4. Με ισχύ από τις 16 Νοεμβρίου 1986, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετούν στην παρακάτω χώρα, καθορίζεται ως εξής:

Ελλάδα 72,7

5. Με ισχύ από την 1η Ιανουαρίου 1987, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν σε έναν από τους παρακάτω τόπους, καθορίζονται ως εξής:

Βαρέζε 102,1

Ισπανία 85,6

Πορτογαλία 74,3

6. Με ισχύ από τις 16 Μαΐου 1987, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετούν στην παρακάτω χώρα, καθορίζεται ως εξής:

Ελλάδα 80,6

7. Με ισχύ από την 1η Ιουλίου 1987, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν σε έναν από τους παρακάτω τόπους, καθορίζονται ως εξής:

Δανία 127,2

Γερμανία (εκτός από το Βερολίνο) 99,5

Βερολίνο 109,2

Ελλάδα 67,7

Ισπανία 79,9

Γαλλία 109,1

Ιρλανδία 95,4

Ιταλία (εκτός από το Βαρέζε) 97,9

Βαρέζε 99,0

Κάτω Χώρες 91,3

Ηνωμένο Βασίλειο (εκτός από το Culham) 92,4

Culham 88,5

Πορτογαλία 66,7

8. Με ισχύ από τις 16 Νοεμβρίου 1987, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετούν στην παρακάτω χώρα, καθορίζεται ως εξής:

Πορτογαλία 72,8

9. Με ισχύ από την 1η Ιανουαρίου 1988, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν σε έναν από τους παρακάτω τόπους, καθορίζονται ως εξής:

Ελλάδα 71,4

Βαρέζε 102,0

10. Οι διορθωτικοί συντελεστές που εφαρμόζονται στις συντάξεις καθορίζονται σύμφωνα με το άρθρο 82 παράγραφος 1 δεύτερο εδάφιο του κανονισμού υπηρεσιακής κατάστασης.

Άρθρο 2

Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 24 Οκτωβρίου 1988.

Για το Συμβούλιο

Ο Πρόεδρος

Θ. ΠΑΓΚΑΛΟΣ

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 204 της 29. 7. 1988, σ. 5.

(3) ΕΕ αριθ. L 386 της 31. 12. 1981, σ. 6.